ai4bharat/Pralekha huggingface dataset:
وزارت دفاع
کارروائی کے لئے تیار رہنے پر تبادلۂ خیال کے لئے بحریہ کے کمانڈروں کی ٹروپیکس- 21 کانفرنس کوچی میں
نئی دلّی ، 20 فروری / بحریہ کے سربراہ ایڈمیرل کرم بیر سنگھ نے کوچی میں استفسار کے لئے ٹروپیکس – 21  کی صدارت کی ۔ یہ مشق جنوری ، 2021 ء میں کی گئی تھی ، جس میں بھارتی بحریہ کی تینوں کمانوں نے پورٹ بلیئر میں شرکت کی تھی اور اِس کے علاوہ ، بھارتی فوج اور فضائیہ کے ساتھ ساتھ کوسٹ گارڈ نے بھی ، اِن مشقوں میں شرکت کی تھی ۔ ہر دو سال میں ہونے والی یہ مشقیں بھارتی بحریہ کی سب سے بڑی مشقیں ہیں ، جن کا مقصد پورے جنگی پیمانے پر تمام پہلوؤں کی مشق کرنا ہے ۔
یہ مشقیں بحر الکاہل کے وسیع رقبے پر کی گئی تھیں اور بحرِ ہند کے دائرے  میں اِن مشقوں کو آبی حدود میں انجام دیا گیا تھا ۔ ان مشقوں کا مقصد کم اور ہلکے روایتی چیلنجوں سے لے کر اعلیٰ سطح کے روایتی خطروں سے نمٹنے میں بھارتی بحریہ کے آپریشن کے فلسفے کو پرکھنا تھا ۔ ان میں جنگی جہازوں ، طیاروں اور آبدوزوں سے میزائل اور ٹارپیڈو داغے جانے کی بھی مشقیں کی گئی تھیں ۔
تھیٹر سطح کی ، اِن مشقوں کی تمہید کے طور پر سی وِجل نامی ساحلی دفاعی مشقیں جنوری ، 2021 ء کے وسط میں کی گئیں ، جس میں حکومتِ ہند کی متعلقہ وزارتوں ، تمام ساحلی ریاستوں اور مرکز کے زیر ِ انتظام علاقوں کی حکومتو ں ، کوسٹ گارڈ ، پورٹ اتھارٹیوں ، جہاز رانی اور ماہی گیری کی برادریوں نے مشقوں میں شرکت کی ، جس کی قیادت بھارتی بحریہ نے کی تھی ۔ اِ ن مشقوں کے بعد ایمفیکس – 21 مشقیں کی گئیں ، جس میں بھارتی فوج ، فضائیہ نے بھارتی بحریہ کے ساتھ خلیجِ بنگال اور انڈمان کے سمندر میں مشقیں کیں ، جس کا مقصد بھارت کی علاقائی سالمیت اور جزیروں کے علاقوں کا تحفظ کرنے کی صلاحیت کو آزمانا تھا ۔ ایمفیکس – 21 میں کئی نئے اقدامات شامل کئے گئے ، جن میں تینوں افواج کے درمیان آپریشنل تال میل کو فروغ دینے کے لئے معیاری عملی ضابطے ، ایس او پی جاری کئے گئے ۔
پورے دن چلنے والی ٹروپیکس- 21 جائزے میں بحریہ کے سربراہ نے تمام آپریشنل کمانڈروں کے ساتھ گفتگو کی اور مختلف مشقوں کے دوران جنگی صلاحیت ، تعیناتی کے نظریے کے ساتھ ساتھ حقیقی آڈٹ اور اِن مشقوں سے حاصل ہونےو الے سبق کے بارے میں جانچ کی گئی ۔ اِن مشقوں سے حاصل ہونےو الے نتائج کو منصوبہ سازوں کو فراہم کیا جائے گا تاکہ وہ درست تجزیہ کرکے جنگی صلاحیت کے لئے ضروری نظریات ، کارروائی کرنے کے لئے ضروری ساز و سامان کے علاوہ تربیت کی ضروریات کو درست طور پر پیش کر سکیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1759
(Visitor Counter : 155
وزارت آیوش
مرکزی کابینہ نے مرکز کی حمایت یافتہ اسکیم نیشنل آیوش مشن کو جاری رکھنے کی منظوری دی
نئی دہلی، 14 جولائی، 2021 :
وزیراعظم جناب نریندر مودی کی صدارت میں مرکزی کابینہ نے نیشنل آیوش مشن  کو مرکز کی حمایت یافتہ اسکیم کی شکل میں یکم اپریل 2021 سے 31 مارچ 2026 تک 4607.30 کروڑ روپئے  کے مالی خرچ کے ساتھ جاری رکھنے کو منظوری دے دی ہے۔ آیوش مشن 15 ستمبر 2014 کو شروع کیا گیا تھا۔
بھارت کے پاس آیوروید، سدھ، سوا- رگپا، یونانی اور ساتھ ہی ہومیوپیتھی  جیسے روایتی طریقہ علاج کی نمائدنگی کرنے والی ایک مثالی وراثت ہے۔ جو تدارکی ، فروغ کی طرف میلان رکھنے والی اور شفاف بخش حفظان صحت کے لئے علم کا خزانہ ہے ۔ بھارتی طریقہ علاج کی خصوصیات یعنی ان کے تنوع اور لچیلاپن ،قابل رسائی، قابل استطاعات ، عوام کے ایک بڑے طبقے کے ذریعہ قابل قبول ، مقابلتاً کم لاگت اور بڑھتی ہوئی معاشی قدر ،انہیں ایسی طبی خدمات فراہم کرنے والی بناتی ہیں جن کی ہمارے ایک بڑے طبقے کو ضرورت ہے۔
مرکز کی حمایت یافتہ اسکیم ، نیشنل آیوش مشن کو آیوش وزارت ، بھارتی حکومت کے ذریعہ سستی آیوش خدمات فراہم کرنے کے مقصد سے نافذ کیا جارہا ہے۔اس کا مقصد آیوش اسپتالوں اور ڈسپنسری کو جدید بناکر وسیع رسائی کے ساتھ ، پرائمری ہیلتھ سنٹرز  ، کمیونٹی ہیلتھ سینٹرز  اور ضلع اسپتالوں  میں آیوش سہولیات کو ایک ساتھ فراہم کرنا، آیوش تعلیمی اداروں کی تجدید کاری کے توسط سے ریاستی سطح پر ادارہ جاتی صلاحیت کو مستحکم کرنا ،50 بستروںوالے مربوط آیوش اسپتال کا قیام ، آیوش پبلک ہیلتھ پروگرام اور 12500 آیوش ہیلتھ اور ویلنیس سنٹرز کو چلانا ہے۔ ان کے پیچھے مقصد آیوش اصولوں اور روایتوں کی بنیاد پر ایک جامع ویلنیس ماڈل کی خدمات فراہم کرنا ہے تاکہ بیماری کے بوجھ کو کم کرکے اور جیب پر پڑنے والے خرچ کو کم کرکے ‘‘اپنی دیکھ بھال آپ ’’ کے لئے عوام کو بااختیار بنایا جاسکے ۔
مشن ملک میں خاص طور پر پسماندہ اور دوردراز کے علاقوں میں آیوش ہیلتھ خدمات / تعلیم فراہم کرنے کے لئے ریاستوں / مرکز کے زیر انتظام علاقوں کی حکومتوں کی کوششوں کی حمایت کرکے طبی خدمات کی خامیوں کو دور کررہا ہے۔ این اے ایم کے تحت ایسے علاقوں کی مخصوص ضرورتوں اور ان کے سالانہ منصوبوں میں زیادہ وسائل مختص کرنے پر خاص طور پر توجہ دی جاتی ہے۔
مشن سے مندرجہ ذیل نتائج برآمد ہونے کی امید ہے:۔
- آیوش خدمات اور دواؤں کی بہتر دستیابی اور تربیت یافتہ افرادی قوت فراہم کرکے بہتر طبی سہولیات کے توسط سے آیوش حفظان صحت سے متعلق خدمات تک بہتررسائی ۔
- بہتر سہولیات سے آراستہ بہت سے آیوش تعلیمی اداروں کے توسط سے آیوش کی تعلیم میں بہتری ۔
- آیوش حفظان صحت کی خدمات کے نظام کا استعمال کرتے ہوئے نشان زد پبلک ہیلتھ پروگرام کے توسط سے متعدی /غیرمتعدی بیماریوں کو کم کرنے پر توجہ مرکوز کرنا ۔
امور خارجہ کی وزارت
کیرالہ کے کمارکوم کے خوبصورت بیک واٹر میں جی 20 شیرپا کی دوسری میٹنگ
جی 20 شیرپا کی دوسری میٹنگ کیرالہ کے کوٹایم ضلع میں کمارکوم کے خوبصورت بیک واٹر کے پس منظر میں جاری ہے۔ 30 مارچ سے 02 اپریل 2023 تک منعقد ہونے والی اور ہندوستان کے جی 20 شیرپا جناب امیتابھ کانت کی صدارت میں ہونے والی اس میٹنگ میں جی 20 ممبران، 9 مدعو ممالک اور مختلف بین الاقوامی اور علاقائی تنظیموں کے 120 سے زیادہ مندوبین کا خیرمقدم کیا گیا۔
2.معزز وزیر مملکت برائے امور خارجہ جناب وی مرلی دھرن کے ذریعہ 31 مارچ 2023 کو پروگرام کی باقاعدہ کارروائی کا افتتاح کیا گیا ۔ کیرالہ میں شیرپاوں کا خیرمقدم کرتے ہوئے انہوں نے کہا کہ ہندوستانی صدارت کا موضوع ’’ وسودھیو کٹمبکم ‘‘ یا ’’ ایک زمین ، ایک خاندان ، ایک مستقبل ‘‘ کی گونج دنیا بھر میں ہے کیونکہ اس میں سبھی کو شامل کرنے والا جامع پیغام آج کے دور میں دنیا میں موجود الگ الگ چیلنجز کو اپنے دائرے میں لاتا ہے۔ انہوں نے ملک بھر کے 27 مختلف شہروں میں اب تک 46 جی 20 میٹنگوں کے کامیابی کے ساتھ انعقاد کے لئے تمام جی 20 ممالک ، مہمان ممالک اور بین الاقوامی تنظیموں کے ذریعہ ہندوستانی صدارت کو دی گئی حمایت کی بھی تعریف کی۔
3. صدارت کے ذریعہ شناخت شدہ بنیادی ترجیحات والے شعبوں پر تفصیلی بات چیت کی جس میں پہلا اجلاس تکنیکی تبدیلیوں پر مرکوز تھا اور دوسرا فوری ، شمولیتی اور لچکدار ترقی کے ساتھ ساتھ خواتین کی قیادت میں ترقی پر تھا۔ مندوبین نے ڈیجیٹل پبلک انفراسٹرکچر کی افادیت ، ڈیجیٹل تکنیک میں شعبوں کے درمیان غیربرابری کو ختم کرنے کی ضرورت و ترقی کے لئے ڈیٹاکے استعمال پر روشنی ڈالی اور شعبے میں ہندوستان کی جی 20 صدارت میں دیئے گئے زور کی تعریف کی اور ایس ڈی جی کے لئے اس کی افادیت پر بات کی۔ ممالک کے ذریعہ اٹھائے گئے موضوعات میں بھی ترقی کے مرکز میں خواتین کو بااختیار بنانے اور خواتین کی قیادت کی ضرورت کو واضح طور پر اجاگر کیا۔ مندوبین نے لچکدار ترقی اور بحالی کی راہ پر لوٹنے کے لئے سبھی کو ساتھ لے کر چلنے والی تیز کوششوں کی اہمیت پر بھی زور دیا۔
4. شیرپاؤں نے ڈیجیٹل معیشت ، صحت ، تعلیم ، سیاحت ، زراعت ، ثقافت ، تجارت اور سرمایہ کاری ، روزگار اور بدعنوانی کی مخالفت پر مختلف جی20 شیرپا ٹریک ورکنگ گروپوں کی پیش رفت کا جائزہ لیا۔ شیرپاؤں نے ڈیجیٹل پبلک انفراسٹرکچر ، غذائی تحفظ کی تعمیر کے لئے اعدادوشمار ،ڈیجیٹل صحت اور وبائی امراض کے لئے تیاری، روک تھام اور ردعمل، ٹکنالوجی سے لیس تعلیم، عالمی ہنرمندی کا خاکہ وغیرہ پر ان ورکنگ گروپوں میں اہم صلاح و مشورے کے بعد مجوزہ مختلف کارروائی لائق قدموں پر تبصرہ کیا اور آگے کے راستے کے بارے میں بتایا۔
5. جی20 شیرپاؤں نے ’ کیال تبادلہ خیال‘  میں بھی حصہ لیا جہاں انہوں نے جی 20 کے مقاصد کو آگے بڑھایا اور مشترکہ تشویشوں پر تعاون اور سمجھ کو گہرا کرنے کے لئے بات چیت کی۔ ہندوستان کے جی 20 شیرپا جناب امیتابھ کانت نے پورے دن اپنے ہم عصروں کے ساتھ کارگر دوطرفہ بات چیت بھی کی۔
6. میٹنگوں کا پہلا رسمی دن ثقافتی شام اور عشائیہ ’ چرچایم اہاروم‘ کے ساتھ ختم ہوا۔ کیرالہ کے عزت مآب گورنر جناب عارف محمد خاں اور کیرالہ کے وزیراعلیٰ جناب پنارائی وجین نے کیرالہ کے چیف سکریٹری جناب وی پی جوائے کے ساتھ عشائیہ میں شرکت کی۔ مشہور و معروف شخصیات اور جی 20 کے مندوبین نے وڈکّن پٹّو  پرمبنی ناٹک ’اوتھیروم موہتم‘ کی شاندار پیشکش دیکھی اور رقص کی مختلف شکلوں نے انہیں کیرالہ کی شاندار وراثت سے روبرو کرایا۔
وزارت دفاع
آرمی ہاسپیٹل  میں بی ایس سی  نرسنگ کورس کا آغاز شمع روشن کرنے کی تقریب سے ہوا
نئی دہلی،06 مارچ، 2021 / نئی دلی میں آرمی اسپتال  میں نرسنگ کے کالج کے طلبا کے لیے بی ایس سی  نرسنگ کورس کا آغاز 06 مارچ 2021 کو ہوا۔ تقریب میں 30 نوجوان نرسنگ کیڈٹوں نے حصہ لیا جنہوں نے اپنا پیشہ ورانہ سفر شروع کرتے ہوئے وردی پہن رکھی تھیں۔
لیفٹیننٹ جنرل جوئے چیٹرجی، کمانڈینٹ، آرمی اسپتال ، اس تقریب کے مہمان خصوصی تھے۔ انہوں نے نرسنگ این / سی ڈیٹ کی طالبات بھاونا سُبا اور چوتھے سال کی این / سی ڈیٹ ریشما کو انعامات سے نوازا۔ تیسرے سال کی این / سی ڈیٹ ارشپریت کور اور این / سی ڈیٹ مہک کامبوج ، دوسرے سال کی این / سی ڈیٹ بیجی ایم آر اور این / سی ڈیٹ یندراکشی کو بی ایس سی نرسنگ  کے فائنل کی دلی یونیورسٹی امتحان میں اپنی اپنی جماعتوں میں بالترتیب پہلا اور دوسرا درجہ حاصل کرنے پر یہ انعامات دیئے گئے۔ لیفٹیننٹ جنرل جوئے چیٹرجی نے اس حقیقت پر زور دیا کہ طالبا کو حفظان صحت میں جدید ترین معلومات سے لیس ہونے کی ضرورت ہے اور ساتھ ہی ساتھ دیگر سرگرمیوں اور پیشہ ورانہ سرگرمیوں پر بھی توجہ دینی چاہیے۔
اس تقریب میں روایتی طور پر شمع روشن کی گئی اور اسے میجر جنرل سونالی گھوسال ، ایڈیشنل ڈائریکٹر جنرل ملٹری نرسنگ سروس کے میجر جنرل اسمیتا دیورانی ، پرنسپل میٹرن سے کرنل ریکھا بھٹاچاریہ ، پرنسپل کے سپرد کی گئی ، جنہوں نے دیگر اساتذہ کو یہ شمع سونپی۔ اس کے بعد اساتذہ نے یہ شمع پہلی سال کی نرسنگ طالبات کو دی، جو ایک نسل سے دوسری نسل کو علم و فہم کی منتقلی کی عکاسی کرتی ہے۔
۔۔۔
م ن ۔ اس۔ ت ح ۔
U –2223
(Visitor Counter : 115
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –337واں دن
بھارت نے کووڈ-19 ٹیکہ کاری میں مجموعی تعداد 137 کروڑ کا نشانہ حاصل کرکے ایک تاریخی سنگ میل عبور کرلیا ہے
آج شام 7 بجے تک69لاکھ سے زیادہ ٹیکے لگائے گئے
نئی دلّی ،18 دسمبر، 2021/
بھارت نےآج کووڈ-19 سے بچاؤ کے لئےٹیکہ کاری کی مجموعی تعداد 137 کروڑ  کا نشانہ حاصل کرکے ایک نیا سنگ میل عبور کرلیا ہے ۔ آج شام 7 بجے تک 69 لاکھ سے زیادہ ٹیکے لگائے گئےہیں۔آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10386222
|
|
دوسری خوراک
|
|
9643246
|
|
صف اوّل کے کارکنان
|
|
پہلی خوراک
|
|
18383939
|
|
دوسری خوراک
|
|
16767491
|
|
18تا44 سال کی عمر کے افراد
|
|
پہلی خوراک
|
|
486229583
|
|
دوسری خوراک
|
|
292345400
|
|
45سال سے 59 سال کی عمر کے افراد
|
|
پہلی خوراک
|
|
191435002
|
|
دوسری خوراک
|
|
139659142
|
|
60 سال سے زیادہ عمر کے افراد
|
|
پہلی خوراک
|
|
119624058
|
|
دوسری خوراک
|
|
89292106
|
|
مجموعی طور پر دی گئی پہلی خوراک
|
|
826058804
|
|
مجموعی طور پر دی گئی دوسری خوراک
|
|
547707385
|
|
مجموعی تعداد
|
|
1373766189
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ: 18 دسمبر 2021 
|
|
طبی کارکنان
|
|
پہلی خوراک
|
|
102
|
|
دوسری خوراک
|
|
5722
|
|
صف اوّل کے کارکنان
|
|
پہلی خوراک
|
|
96
|
|
دوسری خوراک
|
|
10776
|
|
18تا44 سال کی عمر کے افراد
|
|
پہلی خوراک
|
|
1125800
|
|
دوسری خوراک
|
|
3693360
|
|
45سال سے 59 سال کی عمر کے افراد
|
|
پہلی خوراک
|
|
280194
|
|
دوسری خوراک
|
|
1057584
|
|
60 سال سے زیادہ عمر کے افراد
|
|
پہلی خوراک
|
|
170013
|
|
دوسری خوراک
|
|
577450
|
|
مجموعی طور پر دی گئی پہلی خوراک
|
|
1576205
|
|
مجموعی طور پر دی گئی دوسری خوراک
|
|
5344892
|
|
مجموعی تعداد
|
|
6921097
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
سماجی انصاف اور تفویض اختیارات کی وزارت
1.6.2021 سے یو ڈی آئی ڈی پورٹل کے ذریعے سے معذوری کا آن لائن سرٹیفکیٹ لازمی
نئی دہلی، 6 مئی2021
بھارت سرکار کے معذورو ں و بااختیار بنانے کے محکمہ نے مورخہ 5 مئی 2021 کو گزٹ نوٹیفکیشن ایس او 1736  جاری کیا ہے جس میں تمام ریاستوں اور مرکز کے زیر انتظام علاقو کے لئے یہ لازمی بنایا گیا ہے کہ وہ 1.6.2021 سے آن لائن موڈ میں یو ڈی آئی ڈی پورٹل کا بھی استعمال کرتے ہوئے معذوری کا سرٹیفکیٹ جاری کریں۔
مرکزی سرکار نے 15.06.2017 کو آر پی ڈبلیو ڈی قانون 2016 کے تحت معذوروں کے حقوق ضابطے 2017 کو نوٹیفائی کیا۔ ضابطے 18  میں مرکزی سرکار کو اختیار دیاگیا ہے کہ وہ آن لائن موڈ میں ریاستوں، مرکز کے زیر انتظام علاقوں کے لئے معذوری سرٹیفکیٹ جاری کرنا لازمی بنانے کے لئے تاریخ طے کرے۔ سماجی انصاف اور تفویض اختیارات کے مرکزی وزیر کی سربراہی میں معذوری سے متعلق مرکزی مشاورتی بورڈ نے 26 نومبر 2020 کو اپنی پچھلی میٹنگ میں اس مسئلے پر تبادلہ خیال کیا تھا اور 01.04.2021 سے لازمی آن لائن معذوری سرٹیفکیٹ کی سفارش کی البتہ مارچ اپریل 2021 کے دوران کچھ ریاستوں، مرکز کے زیر انتظام علاقوں میں مفاد کو دیکھتے ہوئے اب 1.06.2021 سے آن لائن سرٹیفکیٹ لازمی بنادیاگیا ہے۔ صحت کے محکمہ اور ریاستوں، مرکز کے زیر انتظام علاقوں میں معذوری کے معاملوں سے نمٹنے والے محکمہ کو مشورہ دیاگیا ہے کہ وہ فوری اقدامات کرے تاکہ اس نوٹیفکیشن پر عمل آوری کو یقینی بنایا جاسکے۔
یو ڈی آئی ڈی پروجیکٹ پر 2016 سے نفاذ ہورہا ہے۔ تمام ریاستوں اور مرکز کے زیر انتظام علاقوں کی متعلقہ اتھارٹیز کو یو ڈی آئی ڈی پورٹل پر کام کرنے کے لئے ڈی ای پی ڈبلیو ڈی کے ذریعے تربیت فراہم کی گئی ہے۔ ریاستوں اور مرکز کے زیر انتظام علاقوں کو آن لائن موڈ میں بدلنے کے لئے کافی وقت دیاگیا ہے۔ اس سے 1.06.2021 سے معذوری سرٹیفکیشن کو مکمل طور پر ڈیجی ٹائزیشن کو یقینی بنایا جاسکے گا۔ اس کے علاوہ مکمل بھارت ویلی ڈیٹی حاصل کرنے کے لئے سرٹیفکیٹ کی اصلیت کی چیکنگ کے ایک ٹھوس طریقہ کار فراہم ہوگا اور دویانگ جن کے فائدے کے لئے پروسیس آسان ہوگا۔
...............................................................
ش ح،ح ا، ع ر
06-05-2021
U-4248
(Visitor Counter : 153
وزیراعظم کا دفتر
وزیر اعظم نے برمنگھم سی ڈبلیو جی میں چاندی کا تمغہ جیتنے پر بیڈمنٹن ٹیم کو مبارکباد دی
وزیر اعظم جناب نریندر مودی نے برمنگھم سی ڈبلیو جی 2022 میں چاندی کا تمغہ جیتنے پر بیڈمنٹن ٹیم کو مبارکباد دی ہے۔
مسلسل ٹویٹس میں ، وزیر اعظم نے کہا؛
"سری کدامبی،ستوک سائی راج، بس ریڈی، لکشیہ سین، شیٹی چراغ، ٹریسا جولی،آکارشی کشیپ، اشونی، گائیتری گوپی چند اورپی وی سندھو
کی ہندوستانی بیڈمنٹن ٹیم کو مبارکباد۔ "
"بیڈمنٹن ہندوستان میں سب سے زیادہ قابل تعریف کھیلوں میں سے ہے۔ , کامن ویلتھ گیمز میں چاندی کا تمغہ اس کھیل کو مزید مقبول بنانے اور آنے والے وقتوں میں زیادہ سے زیادہ لوگوں کے لئے اس کے حصول یقینی بنانے میں بہت دور تک اپنا اثر دکھائے گا۔ "
وزارت خزانہ
ناگا لینڈ میں شہری ترقی کو مہمیز کرنے کے لئے اے ڈی بی کی مالی امداد
حکومت ہند اور ایشیائی ترقی بینک نے آج ناگالینڈ میں 16 ضلع ہیڈکوارٹر شہروں میں موسم کے عین مطابق شہری بنیادی ڈھانچے کو ڈیزائن کرنے ، ادارہ جاتی صلاحیت کو مضبوط کرنے اور نگر پالیکا وسائل جمع کرنے میں بہتری لانے کے لئے دو ملین ڈالر کے پروجیکٹ تیاری مالی مدد قرض پر دستخط کئے۔
مجوزہ ناگالینڈ شہری بنیادی ڈھانچہ ترقیاتی پروجیکٹ کے لئے پی آر ایف پر حکومت ہند کی طرف سے وزارت مالیات کے محکمہ اقتصادی امور کے اَپر سیکریٹری جناب رجت کمار مشرا اور اے ڈی بی کی جانب سے ہندوستان ریزینڈنٹ مشن کے کنٹری ہیڈ جناب تاکیو کونِشی نے دستخط کئے ۔
معاہدے پر دستخط کرنے کے بعد جناب مشرا نے کہا کہ یہ سہولت آئندہ پروجیکٹ کے لئے اہم ابتدائی سرگرمیوں کی حمایت کرے گی۔ مجوزہ پروجیکٹ ناگالینڈ میں شہری بنیادی ڈھانچہ اور خدمات میں بہتری کے مقصد سے شروع کیا جائے گا، تاکہ ریاست کو اپنی اقتصادی صلاحیت حاصل کرنے میں مدد مل سکے۔ انہوں نے کہا کہ حکومت ہند شمال مشرقی خطے کی ترقی کے لئے عہد بند ہے۔
جناب کونِشی نے کہا’’اے ڈی بی کے ذریعے دی گئی مالی مدد شہری علاقے کی حکمت عملی تیا رکرنے، معقولیت کے ضمن میں مطالعہ کرنے اور منتخب شدہ ذیلی پروجیکٹوں کے وسیع انجینئرنگ ڈیزائن کے توسط سے مجوزہ پروجیکٹ کی بہتر تیاری کو یقینی بنائے گی، اس سے پروجیکٹ پر عمل آوری ، وسائل جٹانے اور اصلاح لانے کے ضمن میں ریاستی سطح کی ایجنسیوں کی صلاحیت سازی کو بھی یقینی بنایا جاسکے گا۔‘‘
ناگالینڈ کے قصبے اور شہر موسمیاتی تبدیلی، بنیادی سہولتوں کی کمی، خراب کنکٹی وٹی ، جیسی طویل مدتی چنوتیوں کا سامنا کررہے ہیں۔ شہری علاقے کے آس پا س کے اہم آمد و رفت کے راستے مانسون کے دوران زمین کھسکنے سے بری طرح متاثر ہوتے ہیں۔ بارش کے پانی کی نکاسی کا مناسب انتظام نہ ہونے سے شہری سڑکوں کی حالت خستہ ہے۔زیادہ تر شہروں میں پانی کی زبردست کمی ہے اور دینا پور کو چھوڑ کر شہروں میں سیوریج یا سپٹیج انتظامی نظام ناکافی ہے۔ یہ تمام ایشوز ریاست کی اقتصادی ترقی میں رکاوٹ بنتے ہیں۔
پی آر ایف قرض 16ڈی ٹی ایچ میں پانی سپلائی ، صاف صفائی ، ٹھوس فضلہ کے نظم اور شہری سڑکوں کو ڈیزائن کرنے میں مدد کرے گا، جو موسم کے عین مطابق ہوں گے اور جس سے غریب اور کمزور لوگوں کو رسائی کی بہتر سہولت ملے گی۔ ریاستی ایجنسیوں کی صلاحیت سازی سے شہری مقامی اداروں کو خود وسائل اکٹھا کرنے میں مدد ملے گی اور مجوزہ پروجیکٹ کو لاگو کرنے و علاقہ وار ادارہ جاتی اصلاح شروع کرنے سے جڑی ان کی تیاری میں بہتری آئے گی۔
سائنس اور ٹیکنالوجی کی وزارت
سی ایس آئی آر –سی ایم ای آر آئی – ایک درخشاں شمال مشرق کی سمت پیش قدمی
نئی دہلی، 12اپریل 2021: سائنس اور ٹکنالوجی انٹروینشن کے ذریعہ ٹرانسفارمنگ میگھالیہ ریاست کے بارے میں ٹیکنومیلے اور کنکلیو میں سی ایس آئی آر – سی ایم ای آر آئی نے اپنی ٹکنولوجیوں کی نمائش کی ،جس کا اہتمام ٹکنالوجی ایپلی کیشن اینڈ ریچ فار نارتھ ایسٹ سینٹر  کے ذریعہ کیا گیا تھا ، جو بھارت سرکار کا ایک خودمختار ادارہ ٹی ایس پی ہے۔ اس پروگرام کا اہتمام 9 اور 10 اپریل 2021 کے دوران میگھالیہ کے شیلانگ میں اسٹیٹ کنویشن سینٹر میں کیا گیا تھا۔
کنکلیو میں سی ایس آئی آر – سی ایم ای آر آئی کے ذریعہ ٹکنالوجیوں سے متعلق نمائش کی گئی ۔ ان ٹکنالوجیوں میں جنجر ٹرمرک پروسیسنگ ٹیکنالوجیاں ، میونسپل سالڈ ویسٹ مینجمنٹ ، سولر ٹری اینڈ آر ٹی فیکٹس ، پانی کو مکمل طورپر صاف کرنے کی ٹکنالوجیاں  اور سولیوشنس ،ایفلوئنٹ ٹریٹمنٹ پلانٹ ، ہائی برڈ منی گرڈ وغیرہ ٹکنالوجیاں شامل ہیں۔
میگھالیہ کے چیف سکریٹری آئی اے ایس جناب ایم ایس راؤ بھی سی ایس آئی آر –سی ایم ای آر آئی نمائش دیکھنے گئے اور انہوں نے سی ایس آئی آر – سی ایم ای آر آئی ٹکنالوجیوں خصوصا ََ جنجر –ٹرمرک پورسیسنگ یونٹ سولر پر مبنی ہائی برڈ منی - گرڈ اور میونسل ویسٹ مینجمنٹ میں کافی دلچسپی کا مظاہرہ کیا۔ جناب راؤ نے میگھالیہ کو بااختیار بنانے کے لئے سی ایس آئی آر – سی ایم ای آر آئی ٹکنالوجیوں میں آمادگی ظاہر کرنے کے لئے مواقع کا پتہ لگانے میں اپنی دلچسپی کا اظہار کیا اور اسے پائیدار بنانے کے لئے زوردیا۔ میگھالیہ میں ری – بھوئی فارمرس یونین کے جوائنٹ سکریٹری جناب سنجیو دھر نے سی ایس آئی آر – سی ایم ای آر آئی جنجر –ٹرمرک پروسیسنگ ٹکنالوجیوں میں اپنی دلچسپی ،شوق کے بارے میں بتایا۔ انہوں نے پائیدار ایکولوجیکل تصورات کے بارے میں زیادہ سمجھنے کی خاطر سی ایس آئی آر – سی ایم ای آر آئی، درگا پور کا دورہ کرنے کی اپنی خواہش کا اظہار کیا۔ میگھالیہ کے نیشنل انسٹی ٹیوٹ آف ٹکنالوجی کے ڈائریکٹر اور ان کی ٹیم نے میگھالیہ میں سی ایس آئی آر-سی ایم ای آر ای ٹکنالوجیوں کے نفاذسے متعلق ایک ایم او یو پردستخط کرنے کے لئے مواقع کا پتہ لگانے کی خاطر سی ایس آئی آر-سی ایم ای آر ای کے افسروں کے ساتھ تبادلہ خیال کیا۔
شمال مشرق کونسل کے ڈائریکٹر ڈاکٹر اتانوسہانے نارتھ ایسٹ میں متعلقہ ریاستی سرکاروں کے ساتھ سرکاروں کے تعاون سے میگھالیہ میں تعینات کئے جانے والے سی ایس آئی آر-سی ایم ای آر ای کی تیارکردہ ٹکنالوجیوں او راس کے امکانات کے بارے میں تفصیلی تبادلہ خیال کیا۔ڈاکٹر سہا نے نارتھ ایسٹ میں اس ٹکنالوجی کے نفاذ کے لئے مواقع کا پتہ لگانے کے واسطے نارتھ ایسٹ کونسل کے ڈائریکٹر کو تفصیلی تکنیکی تجاویز بھیجنے کے لئے سی ایس آئی آر-سی ایم ای آر ای سے درخواست کی ۔
زراعت اور کاشتکاروں کی فلاح و بہبود کی وزارت
ایم ایس پی کے فوائد اور اس کے خدشات
نیتی آیوگ  نے 2016 میں ’’کاشتکاروں کے کم از کم امدادی قیمتوں کی افادیت‘‘ کے عنوان سے ایک مطالعہ کیا ہے۔ اس مطالعے میں، دیگر باتوں کے علاوہ یہ بھی پایا گیا ہے کہ حکومت کی طرف سے اعلان کردہ ایم ایس پی میں 78 فیصد کسانوں کی حوصلہ افزائی کی ہے۔ بیجوں کی زیادہ پیداوار دینے والی اقسام، نامیاتی کھاد، کیمیائی کھاد، کیڑے مار ادویات اور کٹائی کے بہتر طریقے وغیرہ جیسے کاشتکاری کے بہتر طریقوں کو ا پنانے کے لیے یہ مطالعہ کیا گیا ہے۔
حکومت ، فوڈ کارپوریشن آف انڈیا  اور ریاستی ایجنسیوں کے ذریعے ،دھان اور قیمتوں کے لیے قیمت کی معاونت میں توسیع کرتی ہے۔ اس پالیسی کے تحت، کسانوں کی طرف سے مقررہ مدت کے اندر اور حکومت کی طرف سے تجویز کردہ تشریحات کے مطابق جو بھی اناج پیش کیا جاتا ہے، وہ ایف سی آئی ا ور ریاستی سرکاری ایجنسیوں کے ذریعے ایم ایس پی پر مرکزی پول کے لیے خریدا جاتا ہے۔
مزید برآں، پردھان منتری ان داتا آیے سن رکشن ابھیان  کی امبریلا اسکیم کی قیمت میں معاونت کی اسکیم کے تحت ، رجسٹرڈ شدہ کسانوں سے مناسب اوسط معیار  کے تلہن کے بیج، دالیں اور کھوپرہ خریدے جاتے ہیں۔
سن 19-2018 کے مرکزی بجٹ میں ایم ایس پی کو پیداواری لاگت سے ڈیڑھ گنا کی سطح پر رکھنے کے لیے ، پہلے سے طے شدہ حصول کا اعلان کیا گیا تھا، اسی کے مطابق، حکومت نے تمام لازمی خریف ، ربیع اور دیگر تجارتی فصلوں کے لیے، کم سے کم امدادی قیمت میں اضافہ کیا جس میں زرعی سال 19-2018 سے تمام ہندوستانی اوسط پیداواری لاگت پر کم از کم 50 فیصدی کی واپسی ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کیں۔
وزارت دفاع
غیر ہنرمند افراد کی تربیت
رکشا راجیہ منتری جناب اجے بھٹ نے آج راجیہ سبھا میں جناب ونے دینو تیندولکر کے ایک سوال کے تحریری جواب میں یہ اطلاع فراہم کی ہے۔
وزارت دفاع کے دفاعی پیداوار کے محکمے کے انتظامی کنٹرول کے تحت دفاع سے متعلق سرکاری ملکیت کے 16 کاروباری ادارے  ہر سال مقامی افراد سمیت غیر ہنرمند افراد کو کارآموزش قانون 1961 کےتحت مختلف صناعوں میں کارآموزش کی تربیت فراہم کرتے ہیں تاکہ چھوٹے پیمانوں کی صنعتوں سمیت دفاع کےشعبے میں سرگرم صنعتوں میں ان کے روزگار حاصل کرنے کی اہلیت میں اضافہ کیا جاسکے ۔اس کے علاوہ ڈی پی ایس یو کے شپ یارڈ س یعنی گوا کے شپ یارڈس لمٹیڈ  او مزگاؤں ڈوک شپ بلڈرس لمٹیڈ  نے بھی عمدگی کے مراکز قائم کئے ہیں۔ یہ مراکز گوا کی سوسائٹی فار انڈسٹریل اینڈ ایجوکیشن اور اسکول آف ویلڈنگ اینڈ پائپنگ شامل ہیں، جہاں مقامی طلبا کو بحری جہازوں اور آبدوزوں کی مینوفیکچرنگ کی تربیت فراہم کی جاتی ہے۔
کابینہ
کابینہ نے گایوں کے تحفظ اور ان کی نسل کی افزائش کے لئے راشٹریہ کام دھینو آیوگ کے قیام کو منظوری دی
نئی دہلی،06فروری 2019/ وزیراعظم جناب نریندر مودی کی سربراہی میں مرکزی کابینہ نے گایوں کے تحفظ اور ان کی نسل کی افزائش کے لئے راشٹریہ کام دھینو آیوگ کے قیام کی تجویز کو منظوری دے دی ہے۔
اثر:
راشٹریہ کام دھینوآیوگ کا قیام ملک میں مویشیوں کی آبادی کے تحفظ ، ان کے بچاؤ اور ان کی افزائش میں مددگار ثابت ہوگا۔ نیز دیسی نسل کی گایوں کی افزائش کو قوت بخشے گا۔
اس کے نتیجے میں ملک میں مویشیوں کے شعبے کا تیزی سے فروغ ہوگا جس کا فائدہ خاص طور سے عورتوں اور چھوٹے اور درمیانی سطح کے کسانون کو ملے گا۔
راشٹریہ کام دھینو آیوگ گایوں کے کی افزائش نسل ، ان کی پرورش ، نامیاتی کھاد بایو گیس وغیرہ کے شعبے میں تحقیق کے کام میں مصروف مرکز اور ریاستی سرکار کے محکموں یا اداروں یا زرعی یونیورسٹی یا جانوروں سے متعلق سائنسیز کے اشتراک سے مل کر کام کرے گا۔
پس منظر :
گایوں کے تحفظ ، ان کے بچاؤ اور ان کی افزائش نسل کے لئے راشٹریہ کام دھینو آیوگ کی تشکیل سے ملک میں گائے کے تحفظ کے لئے پالیسی فریم ورک فراہم ہوگا اور ملک میں گائے کے تحفظ اور افزائش نسل کے پروگرامو ں کو سمت ملے گی اور اس سے گایوں کی فلاح کے لئے قوانین کا مناسب طور پر نفاذ کو یقینی بنایا جا سکے گا۔ راشٹریہ کام دھینو آیوگ کی تشکیل مرکزی بجٹ 20-2019 میں کئے گئے اعلان کے مطابق کی گئی ہے۔